25/05/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/24117. Resolución de aprobación das Bases reguladoras de bolsas para estudos de danza do alumnado do Conservatorio Profesional de Danza para o ano 2022

O obxecto da presente convocatoria é a concesión de bolsas para o perfeccionamento de estudos de danza do alumnado do Conservatorio Profesional de Danza desta Deputación, con cargo á partida orzamentaria 0650/3261/481 do Orzamento Provincial do ano 2022, por importe total de 28.500 €. As bolsas terán un importe mínimo de 100 €. A contía das bolsas establecerase en función dos seguintes criterios: a) Importe da matrícula do curso: ata un máximo do 80%. b) Importe fixo en concepto de axudas de custe e desprazamentos:  Cursos de ámbito local: 80 €  Cursos de ámbito provincial: 200 €  Cursos de ámbito autonómico: 350 €  Cursos de ámbito nacional: 1.000 €  Cursos de ámbito internacional: 2.000 € c) Importe máximo total de cada bolsa en función do ámbito territorial de realización do curso:  Cursos de ámbito local: 200 €  Cursos de ámbito provincial: 300 €  Cursos de ámbito autonómico: 500 €  Cursos de ámbito nacional: 1.700 €  Cursos de ámbito internacional: 3.000 € No caso de que a contía resultante da aplicación dos criterios citados sexa inferior a 100€, denegarase a solicitude de bolsa. As bolsas desta convocatoria tramitaranse de xeito telemático a través da plataforma SUBTEL. A tramitación telemática aplicarase a todas as fases do procedemento: solicitude, concesión e pago; incluíndo en cada unha delas, as notificacións e as comunicacións, os requirimentos de información e documentación e os envíos de documentación que foran necesarios para tramitar os expedientes. Conforme ao disposto no artigo 40 da Lei 39/2015, de 1 de outubro, do Procedemento Administrativo Común das Administracións Públicas, notificaránselles ás persoas interesadas as resolucións e actos administrativos que afecten aos seus dereitos e intereses. A resolución desta convocatoria, por tratarse dun acto integrante dun procedemento de concorrencia competitiva, e de conformidade co establecido no artigo 45 da Lei 39/2015, do 1 de outubro, de Procedemento Administrativo Común das Administracións Públicas, notificarase mediante publicación na páxina web da Deputación e producirá os mesmos efectos que a notificación individualizada. Poderá participar na presente convocatoria de bolsas o alumnado do Conservatorio Profesional de Danza da Deputación da Coruña que queira realizar cursos de danza, tanto en España como no estranxeiro no presente curso. Para o caso das persoas menores de idade, o/a solicitante será sempre o/a menor, e o/a representante (persoa que obrigatoriamente presenta a solicitude neste caso) será o pai, nai ou titor/a legal do/a menor, que responsabilizarase de todas as obrigas derivadas de que o seu fillo/a sexa titular/beneficiario/a da bolsa. As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. Achegarase tamén a seguinte documentación: 3.1.- Documento nacional de identidade ou documento que regulamentariamente o substitúa do alumno/a solicitante da bolsa e, no caso de ser menor, da persoa que o represente.3.2.- Currículo artístico do/a alumno/a solicitante.3.3.- Explicación do curso para o que se solicita a bolsa: nome e enderezo do centro, denominación e duración do curso.3.4.- Xustificante de matrícula no curso para o que se solicita a bolsa.3.5.- Cando non se achegase anteriormente, ou cando se modifiquen os datos xa achegados, certificación orixinal dos datos bancarios do/a solicitante, segundo o modelo aprobado pola Deputación da Coruña. O titular da conta bancaria ten que ser o/a alumno/a solicitante.3.6.- Autorización para que a Deputación poida obter as certificacións das administracións tributarias correspondentes e da Tesourería Xeral da Seguridade Social nas que se acredite que o/a solicitante está ao corrente nas súas obrigas tributarias e coa Seguridade Social.3.7.-Declaración doutras axudas solicitadas para o mesmo fin.3.8.- Declaración do/a titor/a legal de que se responsabiliza de todas as obrigas derivadas de que o seu fillo/a sexa titular/beneficiario/a dunha subvención pública. O Conservatorio Profesional de Danza comprobará a matrícula no centro no presente curso do alumnado solicitante. As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal A presentación telemática producirá plenos efectos xurídicos, sempre que a solicitude sexa presentada dentro do prazo establecido. Non se terán por presentadas as solicitudes que se acheguen noutros rexistros. O prazo de presentación das solicitudes determinarase no anuncio de publicación da convocatoria das bolsas no BOP da Coruña, a través do Sistema Nacional de Publicación de Subvencións. A concesión das bolsas realizarase por resolución da Presidencia, despois da proposta do tribunal que será presidido pola deputada Delegada especial de Educación e Delegada especial de Mocidade, a dirección do Conservatorio de Danza e dous profesionais da danza. O secretario será o da Deputación ou persoa na que delegue. A composición do tribunal publicarase na páxina web da Deputación con anterioridade á súa reunión, coa finalidade de que se poidan interpor, se é o caso, os recursos legais pertinentes. Para decidir a concesión das bolsas teranse en conta os seguintes aspectos que se valorarán segundo se indica: 6.1.- O currículo académico e o nivel artístico (cualificacións, etc.): ata 50 puntos.6.2.- A importancia e a duración do curso para o que se solicita a bolsa: ata 25 puntos.6.3.- O informe da dirección do Conservatorio Profesional de Danza: ata 25 puntos. As bolsas serán outorgadas por orde de puntuación en función do crédito dispoñible de acordo co seguinte:  Cursos de ámbito local: 10 bolsas  Cursos de ámbito provincial: 3 bolsas  Cursos de ámbito autonómico: 6 bolsas  Cursos de ámbito nacional: 8 bolsas  Cursos de ámbito internacional: 3 bolsas En caso de renuncia ou ausencia de solicitudes para un determinado ámbito poderase destinar o crédito dispoñible a solicitantes suplentes, incrementando se fose necesario o número de bolsas destinadas a outros ámbitos. A resolución da convocatoria darase a coñecer na páxina web da Deputación e no taboleiro de anuncios do Conservatorio Profesional de Danza e producirá os efectos de notificación para as persoas interesadas. Contra a resolución que porá fin á vía administrativa, poderase interpoñer potestativamente o recurso de reposición, no prazo dun mes, dende o día seguinte ao da súa notificación ou o recurso contencioso administrativo, no prazo de dous meses, dende o día seguinte ao da súa notificación de conformidade co disposto na Lei 39/2015, de 1 de outubro de Procedemento Administrativo Común das Administracións Públicas, sen que poidan interpoñerse simultaneamente ambos os dous recursos. As bolsas de importe superior ou igual a 500 € aboaranse en dous prazos, do seguinte xeito: - O 50% despois da presentación do xustificante da matrícula no curso para o que se solicita a bolsa. - O 50% restante despois da presentación da certificación de ter realizado o curso para o que se solicita a bolsa. As bolsas de importe inferior a 500 € aboaranse nun único pago, despois da presentación da certificación de ter realizado o curso para o que se solicita a bolsa. Para a percepción do importe da bolsa, a persoa beneficiaria deberá estar ao corrente das súas obrigas tributarias e coa Seguridade Social, así mesmo, deberá estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Tendo en conta que a tramitación será telemática: A persoa que presenta a solicitude deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a devandita circunstancia á Deputación. Deberán dispoñer de certificado dixital:  a persoa que solicite a bolsa, ou  a persoa que a represente perante a Deputación (se é distinta da que solicita a bolsa) Estas bolsas serán incompatibles con calquera outra axuda pública ou privada para o mesmo fin. As bolsas deberán xustificarse antes do 31 de outubro de 2022. Transcorrido o prazo sinalado no parágrafo anterior, sen que se acreditase a realización do curso para o que foi concedida a bolsa, iniciarase o expediente de reintegro do importe percibido en concepto do primeiro prazo da bolsa, de acordo co procedemento establecido no capitulo V de la Ordenanza Xeral de Subvencións e Transferencias da Deputación da Coruña, segundo o disposto no Título II da Lei 38/2003, Xeral de Subvencións. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais) En ningún caso a presente convocatoria xerará dereito a favor dos/as solicitantes mentres non se dean as condicións orzamentarias, procedementais e xurídicas de aplicación. A participación na convocatoria supón a aceptación destas bases reguladoras. Para os casos non previstos nas presentes bases, será de aplicación a Lei 38/2003 Xeral de Subvencións, o seu Regulamento aprobado por R. D. 887/2006, a Lei 9/2007, de 13 de xuño, de Subvencións de Galicia, e as Bases de Execución do Orzamento Xeral da Deputación do ano 2022. A Coruña, 19 de maio de 2022 O Presidente A Secretaria Valentín González Formoso Amparo Taboada Gil